kardosdrur/scandi-wiki huggingface dataset:
Isabella Swan

Isabella "Bella" Marie Cullen (pigenavn Swan) er en fiktiv person og hovedperson i Twilight-sagaen, skrevet af Stephenie Meyer. Hun bliver forelsket i Edward Cullen, som er vampyr.

Bøgerne i serien fortælles fra Bellas synspunkt, med undtagelse af epilogen i Eclipse og del 2 i Breaking Dawn, som fortælles fra Jacob Black's synspunkt.

Den 17. november 2008 havde Twilight (Tusmørke) film premiere i Los Angeles, USA, og i resten af USA den 21. november. I Danmark havde Twilight premiere den 6. februar 2009.

Bella bliver spillet af den amerikanske skuespiller Kristen Stewart.

Karistika 
 Fulde navn: Isabella Marie Swan. Hendes mellemnavn er hendes mormors navn.
 Fødselsdag: 13. september 1987.
 Blev vampyr d.: 11. september 2006.
 Oprindelse: Forks, Washington
 Hudfarve: Hun er lys, ikke bare lys men utrolig bleg.
 Hårfarve: Mørkebrunt
 Øjenfarve: Oprindelig: Chokoladebrune. Vampyrøjne: Røde (senere gyldne).
 Vampyrevne: Et mentalt skjold, som gør at andre vampyrer ikke kan trænge igennem hendes sind og læse hendes tanker. I Breaking Dawn, efter hun er blevet vampyr, lærer hun, hvordan hun udvider det, så det ikke kun dækker hende selv, men også dem der er i nærheden af hende.

Baggrundshistorie 
Bella blev født i Forks, men hendes forældre blev skilt da hun var lille. Da Isabellas forældre blev skilt, flyttede hun med sin mor til først Riverside i Californien, for så senere at flytte til Phoenix, Arizona, stadig sammen med sin mor. Bella besøgte indtil 2002 hver sommer sin far i en måned, indtil hun blev gammel nok og insisterede på at Charlie (hendes far) i stedet for skulle møde hende i Californien.

Da hendes mor giftede sig igen, besluttede Bella i 2005 at flytte hjem til sin far i Forks, Washington. Hun starter på gymnasiet i Forks for at færdiggøre hendes skolegang. Her møder hun vampyren Edward, som hun bliver forelsket i.

De bliver senere gift og får en datter ved navn Renesmee Carlie Cullen. Den dag deres datter bliver født, er også den dag Bella bliver vampyr, og som vampyr har hun et mentalt skjold, som gør at andre vampyrer ikke kan læse hendes sind, medmindre hun "flytter det" væk fra sig selv.

Eksterne henvisninger 
 

Litterære personer
Figurer i Twilight

he:איזבלה סוואן
Donovan McNabb

Donovan Jamal McNabb (født 25. november 1976 i Chicago, Illinois, USA) er en tidligere amerikansk footballspiller, der spillede i NFL som quarterback. Han er bedst husket for sine mange år hos Philadelphia Eagles, men repræsenterede også Washington Redskins og Minnesota Vikings.

McNabbs bedste sæson for Eagles endte med en plads i Super Bowl i 2005. Her måtte holdet dog se sig besejret af New England Patriots. McNabb blev fem år i træk, fra 2000 til 2004 udvalgt til ligaens All-Star kamp, Pro Bowl.

Eksterne henvisninger 

 Donovan McNabbs hjemmeside 

Amerikansk fodbold-spillere fra Illinois
Amerikansk fodbold-spillere fra Minnesota Vikings
Amerikansk fodbold-spillere fra Philadelphia Eagles
Amerikansk fodbold-spillere fra Washington Redskins
Amerikansk fodbold-quarterbacks
Personer fra Chicago
Matt Hasselbeck

Matthew Michael "Matt" Hasselbeck (født 25. september 1975 i Boulder, Colorado, USA) er en amerikansk footballspiller, der spiller i NFL som quarterback for Indianapolis Colts. Han kom ind i ligaen i 1998, draftet af Green Bay Packers, og har desuden spillet for Seattle Seahawks og Tennessee Titans.

I 2006 førte Hasselbeck Seahawks frem til Super Bowl, hvor holdet dog tabte til Pittsburgh Steelers. Han er tre gange, i 2003, 2005 og 2007 blevet valgt til Pro Bowl.

Klubber 
 Green Bay Packers (1998–2000)
 Seattle Seahawks (2001–2010)
 Tennessee Titans (2011–2012)
 Indianapolis Colts (2013–)

Eksterne henvisninger 

 Spillerinfo 

Amerikansk fodbold-spillere fra Colorado
Amerikansk fodbold-spillere fra Green Bay Packers
Amerikansk fodbold-spillere fra Seattle Seahawks
Amerikansk fodbold-spillere fra Tennessee Titans
Amerikansk fodbold-spillere fra Indianapolis Colts
Amerikansk fodbold-quarterbacks
Personer fra Boulder
Vince Young

Vincent Paul "Vince" Young Jr. (født 18. maj 1983 i Houston, Texas, USA) er en tidligere amerikansk footballspiller, der spillede i NFL som quarterback for Philadelphia Eagles og Tennessee Titans. I sin debutsæson blev Young valgt til Pro Bowl, ligaens All-Star kamp.

Klubber 
 Tennessee Titans (2006−2010)
 Philadelphia Eagles (2011)

Eksterne henvisninger 

 Spillerinfo

Amerikansk fodbold-spillere fra Texas
Amerikansk fodbold-spillere fra Tennessee Titans
Amerikansk fodbold-spillere fra Philadelphia Eagles
Amerikansk fodbold-quarterbacks
Personer fra Houston
Carson Palmer

Carsons H. Palmer (født 27. december 1979 i Fresno, Californien, USA) er en amerikansk footballspiller, der spiller i NFL som quarterback for Arizona Cardinals. Han spillede college football for USC (University of Southern California) og vandt Heisman trofæet i 2002. Han blev drafted af Cincinnati Bengals i 2003 i NFL Draft, som første valg i første runde. Han blev startende quaterback i 2004. Med Palmer som quarterback lykkedes det Bengals-mandskab, at komme I play off i 2005, hvor Carson Palmer blev dog skadet på allerførste kast.

Carson Palmer har ligeledes spillet for Oakland Raiders i to sæsoner inden han blev solgt til Arizona Cardinals for et 7. runde valg i 2014 NFL Draft, på betingelse af at Carson Palmer klarede sig godt.

Palmer er to gange, i 2005 og 2006 blevet valgt til Pro Bowl, NFL's All-Star kamp.

Klubber 
 Cincinnati Bengals (2003–2010)
 Oakland Raiders (2011–2012)
 Arizona Cardinals (2013–

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Cincinnati Bengals
Amerikansk fodbold-spillere fra Oakland Raiders
Amerikansk fodbold-spillere fra Arizona Cardinals
Amerikansk fodbold-quarterbacks
Kyle Boller

Kyle Bryan Boller (født 17. juni 1981 i Burbank, Californien, USA) er en tidligere amerikansk footballspiller, der spillede i NFL som quarterback for Oakland Raiders, Baltimore Ravens og St. Louis Rams.

Boller er 191 centimeter høj og vejer 100 kilo.

Klubber 
 2003-2008: Baltimore Ravens
 2009: St. Louis Rams
 2010-2011: Oakland Raiders

Eksterne henvisninger 

 

Amerikansk fodbold-spillere fra Californien
Amerikansk fodbold-spillere fra Baltimore Ravens
Amerikansk fodbold-spillere fra St. Louis Rams
Amerikansk fodbold-spillere fra Oakland Raiders
Amerikansk fodbold-quarterbacks
Preity Zinta

Preity Zinta (født 31. marts 1975) er en indisk Bollywood-skuespiller. Hun anses for at være en af Indiens bedste og mest populære skuespillere.

Eksterne henvisninger 

 

Skuespillere fra Indien
Filmskuespillere fra Indien
Matt Schaub

Matthew Rutledge "Matt" Schaub (født 25. juni 1981 i Pittsburgh, Pennsylvania, USA) er en amerikansk footballspiller, der spiller i NFL som quarterback for Oakland Raiders. Han kom ind i ligaen i 2004, og har tidligere spillet for Atlanta Falcons og Houston Texans.

Klubber 
 Atlanta Falcons (2004–2006)
 Houston Texans (2007–2013)
 Oakland Raiders (2014–)

Eksterne henvisninger 
 Spillerinfo

Amerikansk fodbold-spillere fra Pennsylvania
Amerikansk fodbold-spillere fra Atlanta Falcons
Amerikansk fodbold-spillere fra Houston Texans
Amerikansk fodbold-spillere fra Oakland Raiders
Amerikansk fodbold-quarterbacks
Personer fra Pittsburgh
Stine Andersen (forfatter)

Stine Andersen er en dansk videnskabsformidler og forfatter. Hun er uddannet i år 2000 som Cand.scient. i palæontologi med speciale i styracosaurer fra Geologisk Institut, Københavns Universitet. Stine Andersen har tidligere været journalist og medredaktør af tidsskriftet Geologisk Nyt, der er et fagblad for geologer og miljøingeniører. Udover at arbejde som folkeskolelærer, formidler Stine Andersen palæontologi og geologi til børn og unge ved at skrive bøger og holde foredrag. Hun har bl.a. skrevet bøger om palæontologi og geologi.

Hun skriver også anmeldelser for Videnskab.dk, Danmarks netportal med nyheder for forskning og videnskab.

Bibliografi

Fagbøger 
Bøgerne indgår i serien Faglig læsning udgivet af Geografforlaget. Fagbøgerne kan læses hver for sig selv eller sammen med de skønlitterære Nils-bøger.
 Forsteninger, 2007, , kan læses sammen med Blækspruttens missiler, 2006.
 Dinosaurer, 2007, , kan læses sammen med Eds første kamp, 2007.
 Vulkaner, 2007, , kan læses sammen med Vulkanen viser tænder, 2007.
 Fortidsmennesker, 2008, , kan læses sammen med Shamanens hule, 2007.

Nils-bøger 
Nils-bøgerne er skønlitteratur for 9-årige om arkæologi og geologi.
 Blækspruttens missiler, 2006, 
 Eds første kamp, 2007, 
 Vulkanen viser tænder, 2007, 
 Shamanens hule, 2007,

Danske landskaber 
 Danske landskaber, 2006, 
Danske Landskaber er et digitalt undervisningsmateriale, der fortæller om dannelsen af det danske landskaber under og efter sidste istid til brug i folkeskolen og i gymnasiet. Materialet er udgivet i samarbejde med geolog Maria Jensen på Geografforlaget.

Referencer

Eksterne henvisninger 
 Dansk Forfatterforening

Videnskabsformidlere fra Danmark
Geologer fra Danmark
Wok

En wok er en alsidig rundbundet gryde, som kommer fra Kina. Det er især brugt øst og Sydøstasien.

Wokken er for det meste benyttet til stegning, men kan også benyttes på andre måder, ved f.eks kogning, friturestegning eller til at lave suppe.

Eksterne henvisninger 

 Maduniverset.dk: Wok opskrifter

Gryder
Sydkoreas fodboldlandshold

Sydkoreas fodboldlandshold er det nationale fodboldhold i Sydkorea. Det administreres af forbundet Korea Football Association. 

Holdet spillede sine første kampe ved Sommer-OL 1948 og har siden 1950'erne været en magtfaktor i asiatisk fodbold. Det har deltaget ved syv verdensmesterskaber og var sammen med Japan vært i 2002. Ved denne slutrunde havde sydkoreanerne under den hollandske træner Guus Hiddink stor succes; de besejrede favoritter som ,  og  og endte på fjerdepladsen. Dette resulterede i en euforisk stemning i store dele af befolkningen.

Ved VM 2006 vandt Sydkoreas landshold 2-1 over  og spillede uafgjort 1-1 med , men røg ud af turneringen efter et nederlag på 2-0 mod Schweiz.

Deres stjerne er Tottenham Hotspur F.C.spilleren Son Heung-min.

Turneringsoversigt

Verdensmesterskabet

Noter 

Fodboldlandshold
Fodbold i Sydkorea
Claus Bender Mortensen

Claus Bender Mortensen (født 26. marts 1969) er en dansk skuespiller som havde hovedrollen som "Kristian" i Stefan Henszelmans film Venner for altid fra 1987.

Claus Bender Mortensen har en kandidatgrad i jura fra Københavns Universitet og arbejdede i årene 1999 til 2001 som juridisk rådgiver for It- og Telestyrelsen i København. Fra 2002 arbejdede han i telekommunikations branchen i London og i Hongkong. Efter 11 år i Hong Kong vendte han i juli 2014 tilbage til Danmark.

Eksterne henvisninger 
 

Filmskuespillere fra Danmark
Claus
Jurister fra Danmark
Angerfist

Angerfist er kunstnernavnet for Danny Masseling (født 20. juni 1981 i Almere, Holland), som er en af nutidens mest kendte hardcore/gabber-producenter og dj. 

Danny Masselings karriere startede i 2001, hvor han siden hen har tiltrukket andre hardcore-interesserede med i sin gruppe, der kalder sig Angerfist.

Album 
Masseling har produceret 3 album. Det første var "Pissin' Razorblades", der udkom i 2006. Det andet album er "Mutilate", der udkom i marts 2008. Det seneste album er "Diabolic Dice", der udkom i november 2019.

Angerfist Live Crew bestod oprindeligt af de 2 Dj's Angerfist (Danny Masseling) og Crypsis (Grzegorz Luzynski) samt Mc Prozac. Angerfist er blandt andet kend for hans maskering hvilket også kommer til udtryk i hans musik, hvoraf meget af lyrikken er samplet fra kendte gyserfilm og seriemordere. Angerfist producerer forskellige typer hårdere hardcore under forskellige alias'; Bloodcage, Denekamps Gespuis, Kid Morbid, Menace II Society, Roland & Sherman (Angerfist & Outblast).

Angerfist som en gruppe 
Siden Masseling ikke kunne optræde live alene mere, har han hyret hjælp fra venner til at danne Angerfist Live Crew, som i består af Masseling og hans MC, der altid optræder iført ishockeymasker.
 DJ Angerfist (Danny Masseling)
 MC Prozac

Eksterne henvisninger 

Musikproducere
Dj's fra Nederlandene
Musikgrupper fra Nederlandene
Stefan Henszelman

Stefan Christian Henszelman (født 5. april 1960, død 23. oktober 1991) var en dansk filminstruktør.

Henszelman blev uddannet som filmklipper ved filmskolen i København i 1984 med afgangsfilmen Try To Remember Han debuterede som spillefilminstruktør med Venner for altid, hvor håndboldspilleren Morten Stig Christensen havde en stor rolle, og hvor Christine Skou debuterede. Filmen var en udbygning af hans novellefilm fra 1985, Venner forever. Hans anden spillefilm var Dagens Donna med Birgitte Simonsen og musikeren Nanna. Til tv lavede han novellefilmen Elskere (1988).

Henszelmans karriere blev dog ganske kort, idet han døde af aids i 1991.

Referencer

Eksterne henvisninger 
 
 

Filminstruktører fra Danmark
Filmklippere fra Danmark
Massakre

Massakre er betegnelsen for samtidigt mord på flere personer; nedhugning af en større menneskemængde; nedsabling; myrderi;  blodbad. 

Massakre bør ikke forveksles med folkedrab (holocaust). En massakre kan være en hændelse, som indgår som element i et folkedrab.

Referencer
Kurt Warner

Kurtis Eugene "Kurt" Warner (født 22. juni 1971 i Burlington, Iowa, USA) er en tidligere amerikansk footballspiller, der spillede i NFL som quarterback. Han spillede i ligaen i mere end ti år, og hans største triumf kom i år 2000, hvor han førte sit hold St. Louis Rams til sejr i Super Bowl med sejr over Tennessee Titans.

Warner spillede for Arizona Cardinals, St. Louis Rams, Green Bay Packers og New York Giants. Tre gange, i 1999, 2000 og 2001 blev han udvalgt til Pro Bowl, ligaens All-Star kamp.

Eksterne henvisninger 

 Spillerinfo

Amerikansk fodbold-spillere fra Iowa
Amerikansk fodbold-quarterbacks
Jeff Garcia

Jeffrey Jason "Jeff" Garcia (født 24. februar 1970 i Gilroy, Californien, USA) er en tidligere amerikansk footballspiller, der mellem 1999 og 2011 spillede i som quarterback for flere klubber i NFL.

Hans præstationer har sørget for at han fire gange, i år 2000, 2001, 2002 og 2007 er blevet udvalgt til Pro Bowl, ligaens All-Star kamp.

Garcias første NFL-hold var San Francisco 49'ers, som han spillede for i fem sæsoner fra 1999 til 2003. Han har desuden spillet hos Cleveland Browns, Detroit Lions og Philadelphia Eagles, inden han i 2007 flyttede til Florida og Tampa Bay Buccaneers. I 2009 repræsenterede han igen Eagles, og i 2011 Houston Texans.

Klubber 
 1999-2003: San Francisco 49ers
 2004: Cleveland Browns
 2005: Detroit Lions
 2006: Philadelphia Eagles
 2007-2008: Tampa Bay Buccaneers
 2009: Philadelphia Eagles
 2010: Omaha Nighthawks (UFL)
 2011: Houston Texans

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Houston Texans
Amerikansk fodbold-spillere fra San Francisco 49ers
Amerikansk fodbold-spillere fra Philadelphia Eagles
Amerikansk fodbold-spillere fra Tampa Bay Buccaneers
Amerikansk fodbold-spillere fra Detroit Lions
Amerikansk fodbold-spillere fra Cleveland Browns
Amerikansk fodbold-quarterbacks
Ahman Green

Ahman Rashad Green (født 16. februar 1977 i Omaha, Nebraska, USA) er en tidligere amerikansk footballspiller, der spillede som runningback i NFL. Hans karriere i ligaen strakte sig over 12 år, hvor han repræsenterede Seattle Seahawks, Green Bay Packers og Houston Texans.

Greens præstationer i NFL sikrede ham fire år i træk, fra 2001 til 2004 valg til Pro Bowl, ligaens All-Star kamp.

Klubber 
 1998-1999: Seattle Seahawks
 2000-2006: Green Bay Packers
 2007-2008: Houston Texans
 2009: Green Bay Packers
 2010: Omaha Nighthawks (United Football League)
 2011: Montreal Alouettes (Canadian Football League)

Eksterne henvisninger 

 Spillerinfo

Amerikansk fodbold-spillere fra Nebraska
Amerikansk fodbold-spillere fra Green Bay Packers
Amerikansk fodbold-spillere fra Seattle Seahawks
Amerikansk fodbold-spillere fra Houston Texans
Personer fra Omaha, Nebraska
Brødrene Hartmann

Brødrene Hartmann A/S er en dansk virksomhed, som producerer støbepapemballage til æg. Stadilfamiliens selskab Thornico A/S er hovedaktionær.

Historie 
Virksomheden blev grundlagt i 1917 af brødrene Louis, Carl og Gunnar Hartmann, som havde arvet faderens papirposefabrik. I 1936 fik selskabet licens til at producere ægemballage i støbepap fra et amerikansk firma, og Carl Hartmann udviklede efter et studieophold i USA en maskine til produktionen heraf. Produktionen blev, i datterselskabet Skandinavisk Emballage A/S, etableret i Kongens Lyngby, og i 1962 etableredes endnu en fabrik i Tønder.

I 1964 blev Brødrene Hartmanns Fond stiftet af Brødrene Hartmann A/S på foranledning af Louis Hartmann, der efter de øvrige brødres død ejede hele aktiekapitalen i selskabet. Fonden overtog aktierne.

I 1978 overtog Hartmann Skjern Papirfabrik A/S, og i 1980 blev Skandinavisk Emballage og Brødrene Hartmann A/S fusioneret med det sidstnævnte som fortsættende.

Produktionen i Lyngby blev i starten af 1980'erne flyttet til Tønder, mens et nyt hovedkontor blev bygget på arealerne i Lyngby, som også kunne rumme BRFkredits  nye hovedkontor.

I 1982 blev Brødrene Hartmann A/S børsnoteret på Københavns Fondsbørs, hvor fonden ved aktieklasser med forskellige stemmerettigheder sikrede sig fortsat bestemmende indflydelse.

I 1991 etableredes en fabrik i det tidligere Østtyskland, og i 1992 købtes en fabrik i Ungarn. I 1996 etablerede selskabet en fabrik i Malaysia og købte aktiviteter i Brasilien. I 1998 købtes en støbepapfabrik i Argentina, og i 1999 købte selskabet yderligere fabrikker i Kroatien, Finland og Israel.

I 2002 etablerede Hartmann produktion i Nordamerika ved køb af en støbepapfabrik i Canada, som siden blev solgt og erstattet af en nyopført fabrik i Brantford.

I 2007 afhændedes aktiviteterne i Sydamerika, ligesom en nedlukning af aktiviteterne i Asien blev påbegyndt.

I 2006 blev kontoret i Lyngby solgt, og i 2008 flyttedes til et nyt hovedkontor i Gentofte.

I 2008 blev aktieklasserne lagt sammen til én aktieklasse.

I 2013 blev fabrikken i Finland lukket.

I februar 2018 døde den administrerende direktør Ulrik Kolding Hartvig i en cykelulykke.

Administrerende direktører 
 -2001 Vagn Genter
 2001-2006 Asger Domino
 2006-2010 Peter Arndrup Poulsen
 2010- 2013 Michael Rohde Pedersen
 2014-2018 Ulrik Kolding Hartvig
 2018- Torben Rosenkrantz-Theil

Referencer

Eksterne henvisninger 
Selskabets hjemmeside

Fremstillingsvirksomheder i Danmark
Danske virksomheder etableret i 1917
OMX Copenhagen Mid Cap
Fiskefrikadelle

Fiskefrikadeller er en fiskeret baseret på en fars af hakket fiskekød blandet med mel, mosede kartofler, rasp, røget flæsk, løg, æg, krydderier, mælk, vand eller andre ingredienser.

Variationer 
 I Danmark er fiskefrikadeller stegt brunlige på panden og let aflange som danske frikadeller. Sønderjyske fiskefrikadeller indeholder røget spæk
 I Sverige findes udbredt en type fiskbullar på dåse, der som danske fiskeboller er næsten helt hvide.
 Engelske fish cakes paneres med rasp før de steges
 I Norge laver man også stegte fiskefrikadeller af samme type som de danske; disse kaldes "fiskekaker". Et alternativ er at koge fiskefarsen; resultatet bliver da kugleformede fiskeboller.
 I Nordtyskland kendes Fischfrikadellen.
 I Østasien spises fiskeboller af æltet (ikke hakket) fiskefars.
 I Frankrig laves fiskefrikadeller af gedde.

Variationerne afhænger af
 hvilke(n) type(r) fiskekød der anvendes, samt hvor fint farsen hakkes
 om mælk eller vand anvendes
 tilsætning af mel og/eller mosede kogte kartofler eller havregryn.
 anvendelse af æg, kun æggehvide eller slet ikke æg
 andre ingredienser som hele eller hakkede rejer, røget flæsk, krydderurter og krydderier (peber, chili, muskat, m.m.).
 kogning, stegning eller bagning
 bagepulver

Fiskeretter
Mad fra Danmark
Fasttoneinstrument

Et fasttoneinstrument er et instrument som ikke umiddelbart kan stemmes af musikeren. I et orkester eller anden musikalsk konstellation kan de andre instrumenter stemme ind efter fasttoneinstrumentet, da dette ikke kan stemmes ind efter fælles kammertone.

Eksempler på fasttoneinstrumenter er klaver, harmonika og orgel.

Instrumentrelaterede musikbegreber
The Forbidden Kingdom

The Forbidden Kingdom er en amerikansk kampsports- og eventyrfilm fra 2008, instrueret af Rob Minkoff. I hovedrollerne er Jackie Chan og Jet Li, der første gang medvirker i samme film. Filmens historie er løst baseret på historien om abekongen i den klassiske kinesiske roman Rejsen mod Vest.

Eksterne henvisninger 
 

Kampsportsfilm fra USA
Eventyrfilm fra USA
Amerikanske film fra 2008
Engelsksprogede film
Aktive Lyttere og Seere

Aktive Lyttere og Seere (ALS) var en dansk lytter- og seerforening, der under navnet Aktiv Lytterkomité blev stiftet i 1972 på initiativ af folketingsmedlem Erhard Jakobsen; i 1976 ændredes foreningens navn til Aktive Lyttere og Seere. Foreningen angav som formål at arbejde for alsidighed og fairness i Danmarks Radio. Dog var ALS særlig kritisk over for en del af Danmarks Radios medarbejdere, der ifølge ALS i strid med statsmonopolets alsidighedsforpligtelse misbrugte DR til ensidig socialistisk og venstreorienteret propaganda.

På et lyttermøde fra 2. november 1972 i Brønderslev, da Erhard Jakobsen stadig var MF for Socialdemokraterne, fremførte han et eksempel på hvad han opfattede som marxistisk udbredelse i forbindelse med Bob Dylan-sange på Danmarks Radio.

Også Danmarks Radios ansvarlige for Børne- & Ungdomsafdeling i 1970'erne, Mogens Vemmer, blev af Aktive Lyttere og Seere beskyldt for at være venstreorienteret. Læs mere på:  .

Foreningen blev nedlagt i 1992.

Kilde 

Foreninger fra Danmark
Medier fra Danmark
Danmarks Radio
Etableret i 1972
Ophørt i 1992
Antikommunisme i Danmark
Friedrich Zander

Friedrich Zander egtl. Georg Arthur Constantin Friedrich Zander (  ;  23. august 1887 i Riga i Russiske Kejserrige – 28. marts 1933 i Kislovodsk i Sovjetunionen), var en tyskbaltisk-sovjetisk pioner inden for raketvidenskab og rumflyvning i det russiske imperium og i Sovjetunionen. Han designede den første raket der brugte flydende brændstof, der blev affyret i Sovjetunionen, GIRD-X, og havde mange vigtige teoretiske bidrag til vejen mod rummet

Kilder

Eksterne henvisninger 

Tyskbaltere
Personer fra Riga
Personer fra Livland
Ingeniører fra Sovjetunionen
Ingeniører fra Letland
Opfindere fra Sovjetunionen
Opfindere fra Letland
Raketforskere
Skoleskak

Skoleskak er organiseret skakspil for børn og unge, ofte arrangeret på skoler med det formål at flere børn og unge får et liv med læring og uddannelse, i henhold til   formålparagraffen i Dansk Skoleskak, der er organisationen som organiserer skoleskak i Danmark. 

Det lidt bredere begreb juniorskak/ungdomsskak omfatter tillige ungdomsarbejdet i voksen-skakklubber.

Skak